نقابه‌ی رووژنامه‌نويسه‌يل كوردستان لق به‌غداو ئه‌ندامه‌يل له‌ ماڵ كورد وه‌ تايبه‌ت نوێنه‌ره‌يل ده‌زگای شه‌فه‌ق نه‌سرين ميرزا و مازن جواد به‌شداری ڤيستيڤاڵ ١1٢ ساڵه‌ی له‌دايگبوين رووژنامه‌گه‌ری كوردی كردن ك ئه‌را ماوه‌ی په‌نج رووژ دريژه‌ داشت له‌ ٢١ / ٤ / ٢٠١٠ تا ٢٥ / ٤ / ٢٠١٠ ، ك ئی ياده‌ چشته‌يليگ له‌تی ئه‌نجام دريا جوير سه‌ردان مه‌زار شه‌هيده‌يل رووژنامه‌گه‌ری و خه‌ڵاتكردن خيزان شه‌هيده‌يل روژنامه‌نويس كوردستانی . شايه‌ن باسه‌ شاند يا وه‌فده‌گه‌ ئاماده‌ی ئه‌و ئاهه‌نگيشه‌ بوين ك ئه‌شكه‌فت جاسنه‌ له‌شار سلێمانی به‌رپا كريا و بيجگه‌ ئه‌وه‌يش وه‌فد ناوبرياگ ئاماده‌ی نه‌دوه‌يل رووشنهويری بوی ك لايه‌ن سه‌نديكای رووژنامه‌نويسه‌يل كوردستانه‌وه‌ ساز كريا ، وه‌ل ئه‌وه‌يشا ئه‌و ری وڕه‌سمه‌ بڕين شريت وازكردن ماڵ ئعلامی و نويسه‌ر ناودار كورد حسێن حوزنی موكريانی گرته‌ خوه‌ی له‌ شار راوه‌ندوز له‌لايه‌ن ئعلاميه‌وه‌ (نه‌سرين ميرزا) ئه‌ندام ماڵ كورد له‌ ده‌زگای ره‌سانن و رووشنهويری شه‌فه‌ق .
